[{"text_idx": "#000000", "text": "\"Kiam mi renkontis la c\u0302inan lingvon tiam, mia vivo kiel peonio floras pompe en varma majo.\" Tiel parolis brazila frau\u0306lino Amiris Rodrigues Barros, kiu nun lernas en fakultato pri internaciaj rilatoj de Nankai-a Universitato en la c\u0302ina nordorienta urbo Tianjin. Kiel diris Amiris, s\u0302ia \"neatendita renkontig\u0302o\" kun la c\u0302ina lingvo g\u0302uste okazis en majo, kiam peonio floras."}, {"text_idx": "#000001", "text": "\"Kiam mi lernis en supera mezlernejo, iu posttagmeze mi hazarde vidis lecionon de iu c\u0302ina instruisto. S\u0302iaj c\u0302inaj ideogramoj sur nigra tabulo plenis je mistero kaj beleco. S\u0302i estas la unua c\u0302ino, kiun mi renkontis, kaj s\u0302i estas tre amika kaj agrabla. Pro s\u0302ia mildeco kaj dolc\u0302a rideto lernantoj volas proksimig\u0302i al s\u0302i kaj koni s\u0302in, inkluzive de mi multaj lernantoj s\u0302atas s\u0302ian lecionon. G\u0302uste tiam mi naskis intereson pri la c\u0302ina lingvo kaj pri la c\u0302ina kulturo. La c\u0302ina lingvo plac\u0302as al mi kaj s\u0302ang\u0302is mian vivon.\""}, {"text_idx": "#000002", "text": "Sukcese peticiinte stipendion de Nankai-a Universitato, septembre de 2018 Amiris farig\u0302is studento de normala studociklo de la universitato kaj komencis vojag\u0302on en C\u0302inio por realigi revon."}, {"text_idx": "#000003", "text": "Jingdong-Daguo estas c\u0302ina tradicia g\u0302enro de popularaj spektakloj konsistanta c\u0302efe el rakontado kaj kantado, g\u0302i originas en la c\u0302ina norda landparto kaj estas s\u0302atata de popolanoj. Amiris diris, ke unuafoje au\u0306skultante la spektaklon Jingdong-Daguon s\u0302i sentis g\u0302in afabla kaj estis profunde altirita de g\u0302i. Kaj poste s\u0302i lernis g\u0302in de majstro kaj farig\u0302is disc\u0302iplo de heredanto de la arto. \"Mia majstro diris al mi, ke en la spektaklo Jingdong-Daguo kantado s\u0302ajnas rakontado kaj oni ludas samtempe bronzajn platojn kaj tamburon. Jingdong-Daguo estas c\u0302ina popola arto konsistanta el kantado kaj rakontado. Ankau\u0306 en Brazilo ni havas tamburon, kiu dancigas nin en karvanalo, tamen tamburo en Jingdong-Daguo trankviligas min, kiel multaj aliaj kulturoj de C\u0302inio Jingdong-Daguo tus\u0302as mian emocion kaj koron. Danke al prezento de Jingdong-Daguo kun majstro en diversaj lokoj de C\u0302inio, mi komprenis c\u0302inajn kutimojn, kondic\u0302ojn kaj morojn, spertis vivon de c\u0302inoj kaj sentis veran enhavon de c\u0302ina kulturo.\""}, {"text_idx": "#000004", "text": "Amiris sentis ankau\u0306 decidemon kaj inteligenton de c\u0302inoj pri sinliberigo el malric\u0302eco. S\u0302i diris, ke c\u0302inoj trovis la disvolvan vojon de harmonia kunekzistado kun la naturo kaj kun verda montaro kaj pura akvo, ankau\u0306 la c\u0302ina registaro praktike laboras por interesoj kaj bonaj\u0302oj de la popolo. \"Mi iam vizitis vilag\u0302on Daduzhuang en la urbo Tianjin, lau\u0306dire antau\u0306e ekzistis amaso da etaj fabrikoj prilaborantaj au\u0306tomobilajn pecojn tie, pro tio la medio ne estis bona. Poste sub gvidado de kadruloj, la lokanoj komencis planti botelkukurbon kaj produkti prilaboraj\u0302ojn de botelkukurbo, kiuj estas s\u0302atataj en bazaro, c\u0302ar en C\u0302inio botelkukurbo markas bonan au\u0306guron kaj ric\u0302econ. La vilag\u0302anoj estas gastamaj kaj mi povas senti ilian fieron kaj diligentecon, kaj la c\u0302ina registaro estas vere bona kaj kapabla, g\u0302i povas verdigi dezertan teron, kaj tio vere helpas la popolon.\""}, {"text_idx": "#000005", "text": "Amiris diris, ke la kvin jaroj en C\u0302inio estas enhavoric\u0302aj kaj signifoplenaj, s\u0302i dau\u0306re lernos en C\u0302inio kaj per siaj lernitaj scioj kontribuos al amikeco inter Brazilo kaj C\u0302inio. \"En C\u0302inio mi lernis multon, ekzemple la historion kaj kulturon de C\u0302inio kaj c\u0302inajn ideojn kaj porpledojn. C\u0302inio vastigis mian vidkampon kaj instruis al mi multajn verojn. Mi esperas, ke estonte mi laboros rilate al C\u0302inio kaj kontribuos al amikeco inter Brazilo kaj C\u0302inio.\""}]